

**KORRALDUS**

Tallinn .....09.2016 nr KKO 1-3/16/........

**Harku Vallavalitsusele vee erikasutusloa andmine ning keskkonnamõju hindamise algatamata jätmine.**

1. Asjaolud

Mittetulundusühing Saare Rannad (äriregistrikood 80293217) (edaspidi ka *Taotleja*) esitas 14.07.2016 kirjaga Keskkonnaametile vee erikasutusloa taotluse (edaspidi *taotlus*). Taotlus saabus ja registreeriti Keskkonnaametis 29.07.2016 nr 14-6/16/593-3. Vee erikasutusluba taotletakse randumiskoha (edaspidi *lauter*) süvendamiseks ja paaditeelt kivide teisaldamiseks mahus kuni 300 m³. Süvendatud materjal paekivisegune pinnas ja suuremad kivid paigutatakse süvendatud kanali kõrvale merre. Süvendustöid tehakse ekskavaatoriga. Kavandatav lauter asub Väike Tulpe saarel Saare maakonnas, Lääne Saare vallas, Muratsi külas, Kajaka kinnistul katastritunnusega 27003:003:0146 ja kinnistuga piirnevala merealal Suures katlas. Vee erikasutuse piirkonna koordinaadid on:

X=6453054.4 Y=415921.1

X=6453076.9 Y=415877.2

X=6453047.6 Y=415917.0

X=6453070.3 Y=415873.3

X=6453058.8 Y=415923.8

X=6453081.5 Y=415879.6

X=6453076.9 Y=415877.2

X=6453054.4 Y=415921.1

Keskkonnaamet hindas vastavalt keskkonnaministri 26.03.2002 määrusele nr 18 “Vee erikasutusloa ja ajutise vee erikasutusloa andmise, muutmise ja kehtetuks tunnistamise kord, loa taotlemiseks vajalike materjalide loetelu ja loa vormid”(edaspidi *määrus nr 18*) esitatud andmeid ning need vastavad nimetatud määruses esitatud nõuetele. Veeseaduse § 8 lg 2 p-i 6 kohaselt on vee erikasutusluba vajalik, kui toimub veekogu, mille veepeegli pindala on üks hektar või suurem, süvendamine või sellise veekogu põhja pinnase paigaldamine. Veeseaduse § 9 lg-st 5 tulenevalt annab vee erikasutusloa Keskkonnaamet.

**2. KAALUTLUSED**

Vastavalt haldusmenetluse seaduse (edaspidi *HMS*) § 56 lg-le 3 tuleb kaalutlusõiguse alusel antud haldusakti põhjenduses märkida kaalutlused, millest haldusorgan on haldusakti andmisel lähtunud. Keskkonnaamet teeb vee erikasutusloa andmise otsuse lähtudes taotluses esitatud informatsioonist, eelhinnangust keskkonnamõju hindamise vajalikkuse kohta ning vee kasutamist ja kaitset sätestavatest õigusaktidest.

**2.1 Keskkonnamõju hindamise vajalikkuse kaalumine**

Keskkonnamõju hindamise ja keskkonnajuhtimissüsteemi seaduse (edaspidi nimetatud *KeHJS*) § 3 p 1 kohaselt hinnatakse keskkonnamõju, kui taotletakse tegevusluba või selle muutmist ning kavandatav tegevus toob eeldatavalt kaasa olulise keskkonnamõju.

KeHJS § 6 lg 2 p-i 18 ja lõigete 22, 3 ja 31, § 11 lg-te 2 ja 4 ning Vabariigi Valitsuse 29.08.2005 määruse nr 224 “Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu” (edaspidi nimetatud *KMH määrus*) § 11 p-i 7 kohaselt peab otsustaja andma hinnangu selle kohta, kas Taotleja poolt kavandatava tegevusega võib eeldatavalt kaasneda oluline keskkonnamõju või mitte ning otsustama keskkonnamõju hindamise (edaspidi *KMH*) algatamise või algatamata jätmise üle. KeHJS § 9 kohaselt on otsustaja tegevusloa andja, vastavalt veeseaduse § 9 lg-le 5 annab vee erikasutusloa Keskkonnaamet. Seega on Keskkonnaamet otsustajaks KeHJS tähenduses.

KeHJS § 6 lg-te 22 ja 31 kohaselt otsustatakse KMH vajalikkus lähtudes KeHJS § 6 lg-e 3 kohase eelhinnangu tulemusest (vt lisa 1). Keskkonnaameti hinnangul puudub kavandataval tegevusel oluline keskkonnamõju, mistõttu KMH algatamine ei ole vajalik järgmistel põhjustel:

1. - kavandatav tegevus ei mõjuta kaitsealasid, kaitstavate liikide elupaikasid ega Natura 2000 võrgustiku alasid;

- eelhindamise tulemusena selgus, et taotletava tegevuse tulemusel ei teki olulist mõju veekeskkonnale sh merepõhja elustikule ja kalastikule;

- eelhindamise tulemusena selgus, et Taotleja tegevuse tulemusel ei ületata piirmäärasid müra, õhusaastatuse ja vibratsiooni osas;

- eelhindamise tulemusena selgus olulise kumulatiivse mõju puudumine;

1. - seega puudub kavandataval tegevusel eeldatavalt oluline keskkonnamõju.

**2.1. Taotluse avalikustamine ja seisukohtade ärakuulamine**

Veeseaduse § 91 lg 1 kohaselt avaldab vee erikasutusloa andja vee erikasutusloa taotluse saamisest alates 21 päeva jooksul pärast vee erikasutusloa taotluse menetlusse võtmist sellekohase teate ametlikus väljaandes Ametlikud Teadaanded. Teade vee erikasutusloa taotlemise kohta avalikustati 16.08.2016 st. tähtaegselt ning ettepanekuid ja vastuväiteid vee erikasutusloa taotluse avalikustamise käigus ei laekunud.

**2.2. Eelnõu avalikustamine ja seisukohtade ärakuulamine**

Vastavalt HMS § 48 lg-le 1 pannakse õigusakti eelnõu koos seletuskirjaga avalikkusele tutvumiseks välja, tagades avalikkusele nimetatud dokumentidega tutvumise võimaluse vähemalt kuni ettepanekute ja vastuväidete esitamise tähtaja lõpuni. Samuti sätestab KeHJS § 6 lg 31 kohustuse küsida KMH algatamise vajalikkuse üle otsustamisel asjaomaste asutuste seisukohta eelhinnangu eelnõule. Vastavalt HMS § 49 lg -ele 2 ei või ettepanekute ja vastuväidete esitamiseks tähtaeg olla lühem, kui kaks nädalat väljapaneku algusest arvates. Keskkonnaamet teavitas vee erikasutusloa andmisest ametlikus väljaandes Ametlikud Teadaanded …09.2016 ning edastas eelnõu vastavalt HMS § 49 lg-le 3 ka taotluse esitajale. Eelnõuga oli võimalik tutvuda kahe nädala jooksul alates teate ilmumisest Ametlikes Teadaannetes.

**3. OTSUS**

Tulenevalt eeltoodust ja Mittetulundusühingu Saare Rannad (äriregistrikood 80293217) taotlusest. Lähtudes veeseaduse § 8 lg 2 p-dest 6 ja 7, määruse nr 18 §-st 5 ja §-st 8 ning KeHJS § 3, § 6 lg 2 p-le 18 ja lg-tele 22, 3 ja 31, § 9, § 11 lg-tele 2 ja 4, § 12 lg-e 11 p-le 1, KMH määruse § 11 p-ile 7 ning kooskõlas Keskkonnaameti peadirektori 19.07.2016 käskkirjaga nr 1-1/16/289. **otsustan:**

1. **Jätta algatamata keskkonnamõju hindamine Mittetulundusühingu Saare Rannad (äriregistrikood 80293217) vee erikasutusloa taotluse menetluse raames. Täiendavad keskkonnauuringud ei ole vajalikud.**

1. **anda Mittetulundusühingule Saare Rannad (äriregistrikood 80293217) vee erikasutusluba nr L.VV/328283 kehtivusega viis aastat lautri süvendamiseks ja paadi teelt kivide teisaldamiseks mahus kuni 300 m³. Süvendatud materjal paekivisegune pinnas ja suuremad kivid paigutatakse süvendatud kanali kõrvale merre.**

Vastavalt veeseaduse § 9 lg 2 p-dele 9 ja 11 ning tulenevalt eelhinnangust ja Taotleja taotluses esitatud andmetest kehtestatakse vee erikasutusloas tööde minimaalsema negatiivse keskkonnamõju saavutamiseks järgmised meetmed ja tingimused:

1) Süvendustöid tuleb teostada ühes etapis, et minimeerida keskkonna mitmekordset häirimist.  
2) Vee erikasutusega seotud tööde tegemist tuleb vältida tugevate tuultega (üle 10 m/s), et vältida õnnetusriske ja heljumi kandumist laiemale merealale.

3) Vee erikasutusega seotud tööde tegemine on keelatud lindude pesitsusajal 15. aprillist kuni 30. juunini.

**4. TÄIENDAV TEAVE**

1) Vee erikasutuse kohta tuleb Keskkonnaametile esitada aruanne vastavalt kehtivatele õigusaktidele.  
2) Tööde käigus tekkivatest muudatustest informeerida Keskkonnaametit koheselt.   
3) Vee erikasutusluba ei anna õigust ehitamiseks ja ehitise kasutamiseks.

Haldusakti on võimalik vaidlustada 30 päeva jooksul teatavaks tegemisest, esitades vaide haldusakti andjale haldusmenetluse seaduses sätestatud korras või kaebuse Tallinna Halduskohtusse halduskohtumenetluse seadustikus sätestatud korras.

Lisad:

1) Eelhinnang

2) Vee erikasutusluba L.VV/328283

|  |  |
| --- | --- |
|  | Lisa 1 |

**EELHINNANG**

Kavandatava tegevuse keskkonnamõju olulisuse eelhinnang on antud lähtudes KeHJS § 6 lg 3 kriteeriumitest:

**1. Tegevuse ala ja selle lähiümbruse keskkonnatingimused**

* 1. **Maakasutus**

Kavandatav randumiskoht (edaspidi *lauter*) asub Väike Tulpe saarel Saare maakonnas, Lääne Saare vallas, Muratsi külas, Kajaka kinnistul katastritunnusega 27003:003:0146 ja kinnistuga piirnevala merealal Suures katlas. Tegemist on asustamata saarega, mille ümber on meri madala ranna ja kividega. Lauter rajatakse saare läänekaldale.

* 1. **Alal esinevad loodusvarad, nende omadused ja taastumisvõime ning loodus­keskkonna vastupanuvõime**

Sadama veealal ja sellega piirneval maismaa-alal ei esine loodusvarasid kasutataval kujul.

* 1. **Märgalade, randade ja kallaste, pinnavormide, metsade, kaitstavate loodus­objektide, sealhulgas Natura 2000 võrgustiku alade vastupanuvõime**

Kavandatavate tööde teostamise ala asub Kasti lahe hoiualal (ka Kasti lahe linnu- ja loodusala). Kasti lahe hoiuala kaitse-eesmärk on nõukogu direktiivi 92/43/EMÜ I lisas nimetatud elupaigatüüpide ja nõukogu direktiivi 79/409/EMÜ I lisas nimetatud linnuliikide ning I lisas nimetamata rändlinnuliikide elupaikade kaitse. Lautri vahetus läheduses on Eesti Looduse Infosüsteemi andmetel registreeritud väikeluige toitumisala (vaatlusandmed aastast 2015, 9 isendit, mitteregulaarne ööbimis- ja toitumiskoht). Muid kaitstavaid linnuliike tööde teostamise alal ja selle vahetus ümbruses registreeritud ei ole. Lisaks asub lautri süvendusalal Kasti lahe loodusala kaitse-eesmärgiks nimetatud elupaigatüüp liivased ja mudased pagurannad (1140).

**1.4. Alad, kus õigusaktidega kehtestatud nõudeid on ületatud**

Kavandatava tegevuse maa-ala piires puuduvad teadaolevalt sellised alad, kus õigusaktidega kehtestatud nõudeid on ületatud.

* 1. **Maareformi seaduse tähenduses tiheasutusega alade ning ajaloo-, kultuuri- või arheoloogilise väärtusega alade vastupanuvõime**

Kõnealune lauter asub asustamata saarel. Lautri võimalikus mõjupiirkonnas ei asu ajaloo- kultuuri- või arheoloogilise väärtusega objekte.

**2. Tegevuse iseloom, kaasa arvatud selle tehnoloogiline tase**

Toimub lautri süvendamine ja paadi teel kivide teisaldamine mahus kuni 300 m³. Süvendatud materjal paekivisegune pinnas ja suuremad kivid paigutatakse süvendatud kanali kõrvale merre. Süvendustöid tehakse ekskavaatoriga. Vee erikasutuse piirkonna koordinaadid on:

X=6453054.4 Y=415921.1

X=6453076.9 Y=415877.2

X=6453047.6 Y=415917.0

X=6453070.3 Y=415873.3

X=6453058.8 Y=415923.8

X=6453081.5 Y=415879.6

X=6453076.9 Y=415877.2

X=6453054.4 Y=415921.1

**2.1. Loodusvarade kasutamine**

Lautri süvendamise käigus toimub vee erikasutus, selle kirjeldus on antud eelmises punktis.

* 1. **Jäätme- ja energiamahukus**

Vee erikasutusega seotud tööde käigus tekkivaid jäätmeid käideldakse jäätmeseaduses sätestatud korras. Süvendatud pinnas ladustatakse vastavalt punktis 2 kirjeldatule.

**2.3. Lähipiirkonna teised tegevused**

Kõnealune lauter on kavandatud rajada asustamata saarele, kus toimub poollooduslike koosluste hooldamine. Muid tegevusi sh majandustegevust saarel ei toimu.

**3. Tegevusega kaasnevatest tagajärgedest**

* 1. **Vesi ja pinnas**

Esitatud taotluses märgitud koordinaatide kohaselt tehakse vee erikasutusega seotud töid vee piiril ning kavandatav süvendusala on ca 7 m laiune ja 50 m pikkune. Süvendustööd on mahult väikesed ning lühiajalised. Süvendatav materjal koosneb suures osas suurtest kividest ja paekivisegusest pinnasest. Süvendusala läheduses olulisi kalade kudepaiku ei esine ning arvestades tööde mahtu vee-elustikule ohtu ei ole. Süvenduspiirkond on avatud meretuultele ning tõenäoliselt kandub paadikanal kiiresti setteid ja pinnast täis. Tulenevalt eeltoodust tuleks süvendustööd planeerida edaspidi suvekuudesse (juuli-august).

Kavandatavate tööde võimalikus mõjupiirkonnas puuduvad teadaolevalt olulised põhjaloomastiku ja -taimestiku kooslused, mistõttu ei teki süvendamise käigus olulist mõju põhjaelustikule.

Lautri süvendamine ei avalda olulist mõju rannalähedasel alal hüdrodünaamilisele režiimile, mis omakorda võiks põhjustada ümberkaudsete randade olulisi muutusi. Vee erikasutusega seotud tööd on sobivate ilmastikutingimuste korral teostatavad lühikese ajaperioodi jooksul (ca 1-2 nädalat), mistõttu on vee erikasutuse mõju kokkuvõttes lokaalne ning lühiajaline.

Arvestades tööde mahtu, ning lokaalset mõju, lisaks ka vee erikasutusloas kehtestatavat piirangut seoses kalade kudeajaga puudub vajadus vee erikasutuse aegse ja järgse seire teostamiseks.

* 1. **Õhu saastatus**

Süvendamise käigus toimuv vee erikasutus ei põhjusta muutusi õhukvaliteedi osas antud piirkonnas. Vähene mõju ümbritsevale keskkonnale võib avalduda eelkõige seoses süvendamisel kasutatava tehnikaga, kuid seda mõju ei saa pidada oluliseks.

* 1. **Jäätmeteke**

Vee erikasutuse käigus süvendatakse mere põhjast pinnast ja orgaanilist materjali. Vee erikasutusega seotud tööde käigus tekkivaid jäätmeid käideldakse jäätmeseaduses sätestatud korras.

**3.4. Müra**

Tegevusega võib kaasneda müra, kuid eeldatavalt ei ületa müratase kinnistu piiril sätestatud piirmäärasid müra osas. Kuna sadama süvendamine on kavandatud Kastilahe hoiualale, mille kaitse-eesmärk on Euroopa Parlamendi ja nõukogu direktiivi nr 2009/147/EÜ I lisas nimetatud linnuliikide ja I lisas nimetamata rändlinnuliikide elupaikade kaitse, siis ei ole müra tekitavate tööde tegemine lubatud lindude peamisel pesitsusperioodil 15. aprillist kuni 30. juunini.

**3.5. Vibratsioon**

Eeldatavalt ei kaasne süvendustöödega vibratsiooni, mis põhjustaks olulisi muutusi antud piirkonnas.

**3.6. Valgus, soojus, kiirgus ja lõhn**

Valguse, soojuse ja kiirguse reostust vee erikasutusega ümbruskonnale ei kaasne. Lõhna reostus on lühiajaline ning ehitustööde aegne, valdavalt seotud ehitustööde käigus kasutatavate masinate ja veokite diiselmootoritega.

**4. Tegevusega kaasnevate avariiolukordade esinemise võimalikkus**

Lautri süvendamise käigus on teoreetilisteks võimalusteks kasutatava tehnikaga toimuv avarii. Nimetatud sündmuste esinemise tõenäosus on suhteliselt väike, kuna tegemist on asustamata saarega ning liiklus piirkonnas on minimaalne. Eeldus heast koostööst ja ladusast info liikumisest töödel osalevate inimeste vahel ning töökorras tehnika kasutamisest aitab vähendada kõikvõimalikke avariisid ja nendest tulenevat kahjulikku mõju. Töökorras tehnika kasutamisel ei ole tõenäoline õlireostuse tekkimine ja seeläbi ümbritseva maastiku ja vee kahjustamine.

**5. Kavandatava tegevuse eeldatavast mõjust Natura 2000 võrgustiku alale**

Keskkonnaamet kaitstava loodusobjekti valitsejana on seisukohal, et lautri süvendamine Väike Tulpe saarel Kajaka kinnistuga piirneval merealal on lubatav, kuna see on vajalik saarel asuvate poollooduslike (sh esmatähtsate elupaigatüüpide) koosluste hooldamiseks ja kariloomade transportimiseks saarele. Süvendustööde tegemist tuleb hoiualal vältida tugeva tuule ajal (üle 10 m/s), et välistada setete ja heljumi laialikandumist ning rändel peatuvate lindude toitumistingimuste halvenemist. Samuti on keelatud tööde teostamine lindude pesitsusperioodil 01. aprillist kuni 30. juunini. Süvendamise tulemusel ei halvene Kasti lahe hoiuala ega loodusala elupaigatüüpide soodne seisund, kui tööde tegemisel rakendatakse eelpool toodud meetmeid.

**5.1. Kavandatava tegevuse eeldatav mõju mõnele muule kaitstavale loodusobjektile**

Vastavalt taotluses toodud infole, ei ulatu kavandatud tegevuse mõju mõnele muule kaitstavale loodusobjektile.

**6. KeHJS § 6 lg 3 punktides 1–41 nimetatuga kaasneva mõju suurus, ruumiline ulatus, kestus, sagedust ja pöörduvus, toime, kumulatiivsus ja piiriülene mõju ning mõju ilmnemise tõenäosus**

Keskkonnaameti hinnangul puudub kavandataval tegevusel oluline keskkonnamõju, kuna:

1. - kavandatav tegevus ei mõjuta kaitsealasid, kaitstavate liikide elupaikasid ega Natura 2000 võrgustiku alasid;

- eelhindamise tulemusena selgus, et taotletava tegevuse tulemusel ei teki olulist mõju veekeskkonnale sh merepõhja elustikule, kalastikule ja linnustikul;

- eelhindamise tulemusena selgus olulise kumulatiivse mõju puudumine;

1. - seega puudub kavandataval tegevusel eeldatavalt oluline keskkonnamõju.